**Vodič za građane za 2023. godinu**



**Poštovani stanovnici,**

predstavljamo Vam Vodič za građane za 2023. godinu. U njemu je prikazano na koji način Općina Prgomet prikuplja i investira sredstva. Kako bismo Vam omogućili uvid u rad naše Općine i učinili je što transparentnijom nastavljamo s projektom koji se nalazi na Internet stranici www.proracun.hr, te na našoj službenoj stranici [www.opcina-prgomet.hr](http://www.opcina-prgomet.hr).

Kroz ovaj projekt želimo Vam prenijeti informacije pomoću kojih možete pratiti raspolaganje proračunskim sredstvima.

Tijekom 2023. godine nastavljamo s održavanjem javne rasvjete, cesta, građevinskih objekata, groblja i javnih površina, a ulažemo i u vodovod i odvodnju, a sve u cilju povećanja kvalitete života naših stanovnika.

Na području naše Općine djeluju sportske, kulturne i druge udruge koje oplemenjuju naš život i omogućavaju pojedincima da prepoznaju i usavrše svoje talente, zato zaslužuju našu financijsku pomoć.

Kroz naknade građanima i kućanstvima želimo pomoći obiteljima i kućanstvima za stanovanje, te dodjeljujemo pomoći koje se odnose na sufinanciranje prijevoza đaka. Također dodjeljivat ćemo naknade za štete uzrokovane prirodnim katastrofama. U 2023. godini s programom „Zaželi“ želimo osigurati posao za žene u nepovoljnom položaju na tržištu rada i ulagat ćemo i u protupožarnu zaštitu, ali i u zdravstvo.

Trudimo se očuvati našu kulturnu baštinu stoga smo dio sredstava izdvojili za donacije. Osim donacija za kulturu, sredstva smo izdvojili i za vjersku zajednicu koja djeluju na našem području. Nadamo se da će ovakve vrste poticaja pripomoći u njihovom rastu i razvitku.

Dragi stanovnici predstavili smo dio projekata koje želimo realizirati u 2023. godini. Pozivam sve stanovnike da zajedno s nama radite na boljitku naše Općine kako bi postala što transparentnija, uspješnija i otvorenija.

Vaše prijedloge, sugestije i komentare možete ostavljati do 15.12.2022. godine kada ćemo sve zaprimljene komentare obraditi, na njih odgovoriti te prijedlog proračuna s uvaženim primjedbama predstaviti i predložiti na sjednici Općinsko vijeća predstaviti.

Savjetovanje za Prijedlog Proračuna Općine Prgomet za 2023. godinu možete pronaći [OVDJE](https://www.proracun.hr/Home/Savjetovanje/b6f28af1-1d51-4b67-9ca3-f5505d0b7dec).

Vaš Načelnik!

**Prijedlog proračuna** je dokument u kojem su navedeni planirani prihodi i rashodi koje načelnik predlaže te koji se podastire na usvajanje Općinsko vijeću. Ovim putem želimo uključiti sve svoje građane u sam proces donošenja proračuna davanjem svojih prijedloga, sugestija i komentara na prijedlog proračuna.

**Što je proračun?**

Proračun je akt kojim se procjenjuju prihodi i primici te utvrđuju rashodi i izdaci Općine Prgomet za proračunsku godinu, a sadrži i projekciju prihoda i primitaka te rashoda i izdataka za slijedeće dvije godine.

U ovom Proračunu za građane bit će prikazan sažetak proračuna Općine Prgomet za 2023. godinu s najvažnijim smjernicama razvoja Općine Prgomet koji pojašnjava planove i aktivnosti. Ovim pregledom Općinskog proračuna želimo omogućiti svim građanima uvid u prihode i rashode Općine Prgomet kako bi imali transparentnu i potpunu informaciju o tome gdje i kako se troši općinski novac, kao i da bismo potaknuli sve građane na aktivno sudjelovanje u komentiranju, predlaganju i sugeriranju Općinskog proračuna.

**Proračun sadržava:**

1. **Opći dio** proračuna sačinjavaju:

* Račun prihoda i rashoda u kojem su prikazani svi prihodi i rashodi prema ekonomskoj klasifikaciji (npr. prihodi od poreza, imovine, pristojbi te rashodi za nabavu nefinancijske imovine, rashodi za usluge tekućeg i investicijskog održavanja, rashodi za zaposlene, financijski rashodi).
* Račun zaduživanja/financiranja koristi se u trenutku kada postoje viškovi ili manjkovi. Na računu zaduživanja/financiranja prikazuju se izdaci za financijsku imovinu i otplate zajmova te primici od financijske imovine i zaduživanja.

**Slikoviti prikaz općeg dijela proračuna:**

Račun prihoda i rashoda prikazuje prikupljena i potrošena sredstva u toku jedne godine stoga se on sastoji od prihoda i rashoda. Račun zaduživanja/financiranja sastoji se od: primitaka od financijske imovine i zaduživanja te izdataka za financijsku imovinu i otplate zajmova. Na račun zaduživanja/financiranja upisuju se viškovi nastali većim prilivom prihoda od rashoda te manjkovi nastali većim odlivom sredstava u rashode od priliva prihoda.

1. **Poseban dio** proračuna sačinjava:

plan rashoda i izdataka raspoređen po organizacijskim jedinica (odjelima) i proračunskim korisnicima iskazanih po vrstama te raspoređenih u programe koji se sastoje od aktivnosti i projekata.

**Proračunski korisnici:**

Proračunski korisnici su ustanove, tijela javne vlasti kojima je JLS osnivač ili suosnivač. Financiranje proračunskih korisnika je većim dijelom iz proračuna svog osnivača ili suosnivača. Proračunski korisnici JLS mogu biti: dječji vrtići, knjižnice, javne vatrogasne postrojbe, muzeji, kazališta, domovi za starije i nemoćne osobe…

**Zakoni i sankcije**

Proračun se donosi za jednu fiskalnu (proračunsku) godinu. Kod nas se fiskalna godina poklapa s kalendarskom i traje od 01. siječnja do 31. prosinca. Jedini ovlašteni predlagatelj Proračuna je Općinski načelnik. Općinski načelnik jedinice lokalne samouprave odgovoran je za zakonito planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi (izglasava) Općinsko vijeće do kraja godine. Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca, nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.

U slučaju kada je raspušteno samo Općinsko vijeće, a općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi općinski načelnik.

Po imenovanju povjerenika Vlade Republike Hrvatske, općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika. Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

**PRIHODI I PRIMICI**

**Ukupni prihodi Općine Prgomet za 2023. godinu planirani su u iznosu od 5.221.000,00 kuna**

**Prihodi od poslovanja**

Prihodi od poslovanjaOpćine Prgomet za 2023. godinu planirani su u iznosu od 5.221.000,00 kuna, a čine ih:

1. Prihodi od poreza planirani u iznosu od 870.000,00 kuna, od toga porez i prirez na dohodak od nesamostalnog rada iznosi 800.000,00 kuna i porezi na imovinu iznosi 70.000,00 kuna;
2. Prihodi od imovine planirani u iznosu od 33.000,00 kuna, od toga prihodi od financijske imovine 3.000,00 kuna i prihodi od nefinancijske imovine 30.000,00 kuna;
3. Prihodi od upravnih i administrativnih pristojbi, pristojbi po posebnim propisima i naknada planirani u iznosu od 1.223.000,00 kuna, od toga upravne i administrativne pristojbe iznose 300.000,00 kuna, prihodi po posebnim propisima iznose 507.000,00 kuna i komunalni doprinosi i naknade iznose 416.000,00 kuna;
4. Pomoći od subjekata unutar općeg proračuna planirane u iznosu od 3.095.000,00 kuna, od toga pomoći proračunu iz drugih proračuna planirane u iznosu od 2.195.000,00 kuna, pomoći od izvanproračunskih korisnika planirane u iznosu od 400.000,00 kuna i pomoći proračunskim korisnicima iz proračuna koji im nije nadležan 500.000,00 kuna;

**RASHODI I IZDATCI**

**Ukupni rashodi Općine Prgomet za 2023. godinu planirani su u iznosu od 5.221.000,00 kuna.**

**Rashodi poslovanja**

Rashodi poslovanja Općine Prgomet za 2023. godinu planirani su u iznosu od 3.881.000,00 kuna, a čine ih:

1. Rashodi za zaposlene planirani u iznosu od 965.000,00 kuna, od toga plaće (bruto) iznose 800.000,00 kuna, ostali rashodi za zaposlene iznose 15.000,00 kuna i doprinosi na plaće iznose 150.000,00 kuna;
2. Materijalni rashodi planirani su u iznosu od 2.649.000,00 kuna, od toga naknade troškova zaposlenima iznose 44.000,00 kuna, rashodi za materijal i energiju iznose 194.000,00 kuna, rashodi za usluge iznose 2.282.000,00 kuna, naknade troškova osobama izvan radnog odnosa iznose 2.000,00 kuna i ostali nespomenuti rashodi poslovanja iznose 127.000,00 kuna;
3. Financijski rashodi planirani u iznosu 16.000,00 kuna;
4. Naknade građanima i kućanstvima na temelju osiguranja i druge naknade planirane u iznosu od 80.000,00 kuna za ostale naknade građanima i kućanstvima iz proračuna;
5. Ostali rashodi planirani u iznosu od 171.000,00 kuna, od toga tekuće donacije iznose 166.000,00 kuna i kazne, penali i naknade štete iznose 5.000,00 kuna.

**Rashodi za nabavu nefinancijske imovine**

Rashodi za nabavu nefinancijske imovine Općine Prgomet za 2023. godinu planirani u iznosu od 1.340.000,00 kuna, a čine ih:

1. Rashodi za nabavu proizvedene dugotrajne imovine planirani u iznosu od 1.310.000,00 kuna, od toga građevinski objekti iznose 1.300.000,00 kuna i nematerijalna proizvedena imovina iznosi 10.000,00 kuna;
2. Rashodi za dodatna ulaganja na nefinancijskoj imovini planirani u iznosu od 30.000,00 kuna za dodatna ulaganja na građevinskim objektima.

**RAZDJEL 001 JEDINSTVENI UPRAVNI ODJEL PLANIRANO U IZNOSU OD 5.221.000,00 KUNA**

**Program 1000 Javna uprava i administracija, planiran u iznosu od 1.241.000,00 kuna, od toga:**

1. Za administrativne i stručne poslove Općine planirani rashodi iznose 1.010.000,00 kuna, od toga:

* Rashodi za zaposlene planirani u iznosu od 740.000,00 kuna, od toga plaće (bruto) 600.000,00 kuna, ostali rashodi za zaposlene 15.000,00 kuna i doprinosi na plaće 125.000,00 kuna,
* Materijalni rashodi planirani u iznosu od 315.000,00 kuna, od toga naknade troškova zaposlenima 40.000,00 kuna, rashodi za materijal i energiju 76.000,00 kuna, rashodi za usluge 195.000,00 kuna, naknade troškova osobama izvan radnog odnosa 2.000,00 kuna i ostali nespomenuti rashodi poslovanja 2.000,00 kuna,
* Financijski rashodi planirani u iznosu od 16.000,00 kuna,
* Ostali rashodi planirani u iznosu od 30.000,00 kuna za tekuće donacije;

1. Za troškove protokola planirani rashodi iznose 50.000,00 kuna za ostale nespomenute rashode poslovanja;
2. Za predstavnička tijela planirani rashodi iznose 80.000,00 kuna za materijalne rashode, od toga rashodi za usluge 5.000,00 kn i ostali nespomenuti rashodi poslovanja 75.000,00 kn;
3. Za ulaganja u računalne programe planirano je 10.000,00 kuna za nematerijalnu proizvedenu imovinu.

**Program 1001 Program održavanja komunalne infrastrukture, planiran u iznosu od 2.383.000,00 kuna:**

1. Za održavanje javne rasvjete planirani rashodi iznose 130.000,00 kuna za materijalne rashode, od toga rashodi za materijal i energiju iznose 90.000,00 kuna i rashodi za usluge iznose 40.000,00 kuna;
2. Za održavanje ceste planirani rashodi iznose 1.220.000,00 kuna za rashode za usluge;
3. Za održavanje građevinskih objekata planirani rashodi iznose 225.000,00 kuna za materijalne rashode, od toga rashodi za materijal i energiju iznose 25.000,00 kuna i rashodi za usluge iznose 200.000,00 kuna;
4. Za održavanje groblja i javnih površina planirani rashodi iznose 808.000,00 kuna, od toga:

* Materijalni rashodi planirani u iznosu od 558.000,00 kuna od toga za rashode za materijal i energiju 3.000,00 kuna i rashodi za usluge iznose 555.000,00 kuna,
* Rashodi za nabavu proizvedene dugotrajne imovine planirani u iznosu od 250.000,00 kuna za građevinske objekte,

**Program 1002 Program izgradnje komunalne infrastrukture, planiran u iznosu od 1.080.000,00 kuna:**

1. Za ulaganje u građevinske objekte planirani rashodi iznose 230.000,00 kuna, od toga:

* Rashodi za nabavu proizvedene dugotrajne imovine planirani u iznosu od 200.000,00 kuna za građevinske objekte
* Rashodi za dodatna ulaganja na nefinancijskoj imovini planirani u iznosu od 30.000,00 kuna za dodatna ulaganja na građevinskim objektima,

1. Za ulaganja u vodovod planirani rashodi iznose 800.000,00 kuna za građevinske objekte;
2. Za ulaganje u odvodnju planirani rashodi iznose 50.000,00 kuna za građevinske objekte.

**Program 1003 Program javnih potreba u sportu, planiran u iznosu od 20.000,00 kuna**

Za program javnih potreba u sportu planirani rashodi iznose 20.000,00 kuna za tekuće donacije.

**Program 1004 Program javnih potreba u socijalnoj skrbi, planiran u iznosu od 80.000,00 kuna:**

1. Za naknade građanima i kućanstvima planirani rashodi iznose 50.000,00 kuna za ostale naknade građanima iz proračuna;
2. Za naknade građanima i kućanstvima planirani rashodi iznose 30.000,00 kuna za ostale naknade građanima i kućanstvima iz proračuna.

**Program 1005 Program javnih potreba u kulturi, planiran u iznosu od 55.00.000,00 kuna:**

1. Za javne potrebe u kulturi planirani rashodi iznose 5.000,00 kuna za tekuće donacije;
2. Za vjerske zajednice planirani rashodi iznose 50.000,00 kuna za tekuće donacije vjerskim zajednicama.

**Program 1006 Protupožarna zaštita, planiran u iznosu od 50.000,00 kuna:**

Za usluge protupožarne zaštite planirani rashodi iznose 50.000,00 kuna za tekuće donacije.

**Program 1007 Elementarne katastrofe, planiran u iznosu od 5.000,00 kuna:**

Za elementarne katastrofe planirani rashodi iznose 5.000,00 kuna za kazne, penale i naknade štete.

**Program 1009 Program održavanja komunalne infrastrukture, planiran u iznosu od 65.000,00 kuna:**

Za stručne aktivnosti planirani rashodi iznose 65.000,00 kuna za rashode za usluge.

**Program 1011 Tekuće donacije HGSS, planiran u iznosu od 8.000,00 kuna:**

Za tekuće donacije HGSS planirani rashodi iznose 8.000,00 kuna, od toga 2.000,00 kuna za rashode za usluge i 6.000,00 kuna za tekuće donacije.

**Program 1012 Tekuće donacije – Zavod za javno zdravstvo, planiran u iznosu od 5.000,00 kuna:**

Za tekuće donacije Zavod za javno zdravstvo planirani rashodi iznose 5.000,00 kuna za tekuće donacije.

**Program 1014 Javni radovi, planiran u iznosu od 229.000,00 kuna:**

Za javne radove planirani rashodi iznose 229.000,00 kuna od toga:

* Rashodi za zaposlene planirani u iznosu od 225.000,00 kuna, od toga plaće (bruto) 200.000,00 kuna i doprinosi na plaće 25.000,00 kuna
* Materijalni rashodi planirani u iznosu od 4.000,00 kuna za naknade troškova zaposlenima.